Temeljem članka 99. st. 11. Zakona o odgoju i obrazovanju u osnovnoj i srednjoj školi (Narodne novine br. [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70),[16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), 07/17, 68/18, 98/19, 64/20) i članka 8. Pravilnika o pomoćnicima u nastavi i stručnim komunikacijskim posrednicima (Narodne novine br. 102/18., 59/19., 22/20.) Osnovna škola Silvija Strahimira Kranjčevića Senj, S.S. Kranjčevića 1, 53270 Senj, objavljuje

**JAVNI POZIV**

za prijavu kandidata (m/ž) za obavljanje poslova pomoćnika u nastavi

za učenike s teškoćama u razvoju

**u Osnovnoj školi Silvija Strahimira Kranjčevića Senj**

 I.

Nositelj projekta „Obrazovanje jednakih mogućnosti II“ UP.03.2.1.07 je Ličko-senjska županija, a koji se provodi u okviru instrumenata „Osiguravanje pomoćnika u nastavi i stručno komunikacijskih posrednika učenicima s teškoćama u razvoju u osnovnoškolskim i srednjoškolskim odgojno obrazovnim ustanovama, faza V.”, broj poziva: UP.03.2.1.07 Europskog socijalnog fonda u sklopu Operativnog programa “ Učinkoviti ljudski potencijali” 2021-2027., ( u daljnjem tekstu: projekt).

 II.

Na Javni poziv mogu se javiti kandidati :

* sa završenom najmanje četverogodišnjom srednjom školom,
* sa završenim programom osposobljavanja za pomoćnika u nastavi,
* protiv kojih se ne vodi istraga i nije pokrenut kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ( NN broj 87/08,86/09,91/10,105/10,90/11,5/12,16/12,86/12,126/12,94/13,152/14,07/17,68/18,98/19,64/20.)

Broj traženih kandidata : 1 (jedan)

 III.

S odabranom kandidatom škola će sklopiti ugovor o radu na određeno nepuno ( 30 sati) vrijeme.

 IV.

Uz vlastoručno potpisanu prijavu kandidati trebaju priložiti :

- životopis,

- dokaz o državljanstvu

- dokaz o vrsti i stupnju obrazovanja ,

- potvrdu o završenom osposobljavanju za pomoćnika u nastavi,

- uvjerenje nadležnog suda, izdano u vrijeme trajanja natječaja, da u trenutku podnošenja prijave na

 natječaj protiv osobe nije pokrenut i da se ne vodi kazneni postupak glede zapreke za zasnivanje

 radnog odnosa u školskoj ustanovi prema članku 106. Zakona o odgoju i obrazovanju u osnovnoj i

 srednjoj školi .

V.

Kandidat koji se poziva na pravo prednosti pri zapošljavanju po posebnom zakonu dužan je u prijavi na natječaj pozvati se na to pravo i uz gore navedene dokaze priložiti i dokaz o ostvarivanju prava prednosti na koje se poziva, a prednost u odnosu na ostale kandidate ostvaruje samo pod jednakim uvjetima.

Kandidat koji se poziva na pravo prednosti pri zapošljavanju iz članka 102. stavka 1.-3. Zakona o pravima hrvatskih branitelja iz Domovinskog rata i članovima njihovih obitelji (Narodne novine br. 121/17) pored dokaza o ispunjavanju traženih uvjeta iz natječaja dužan je uz prijavu priložiti i sve potrebne dokaze potrebne za ostvarivanje prava prednosti pri zapošljavanju dostupne na poveznici Ministarstva hrvatskih branitelja.
Uz ovaj natječaj objavljuje se poveznica na internetsku stranicu Ministarstva na kojoj su navedeni dokazi potrebni za ostvarivanje prava prednosti pri zapošljavanju sukladno Zakonu o pravima hrvatskih branitelja iz Domovinskog rata i članovima njihovih obitelji. Poveznica je:

<https://branitelji.gov.hr/pristup-informacijama/zakoni-i-ostali-propisi/zakoni/1052>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju ( članak 49.st.1 Zakona ) dostupne na poveznici Ministarstva hrvatskih branitelja:

<https://branitelji.gov.hr/pristup-informacijama/zakoni-i-ostali-propisi/zakoni/1052>

Kandidat koji se poziva na pravo prednosti pri zapošljavanju iz članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13., 152/14., 39/18.), pored dokaza o ispunjavanju traženih uvjeta iz natječaja, dužan je uz prijavu priložiti i dokaz o utvrđenom statusu osobe s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca, sve sukladno Zakonu na poveznici:

<https://zakon.hr/z/493/Zakon-o-profesionalnoj-rehabilitaciji-i-zapo%C5%A1ljavanju-osoba-s-invaliditetom>

VI.

U skladu s uredbom Europske unije 2016/679 Europskog parlamenta I Vijeća od 17. travnja 2016.g. te Zakonom o provedbi Opće uredbe o zaštiti podataka ( NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja.

VII.

**Ovaj Javni poziv – natječaj se može poništiti ukoliko projektni prijedlog ne bude prihvatljiv za sufinanciranje.**

 VIII.

Prijave s popratnom dokumentacijom podnose se poštom preporučeno na adresu škole :

**Osnovna škola S.S. Kranjčevića Senj, S.S.Kranjčevića 1, 53270 Senj , s naznakom „Javni poziv“.**

Rok za podnošenje prijava je 8 (osam) dana od dana objave ovog Javnog poziva.

Nepotpune i nepravovremene prijave neće se razmatrati.

Napomena: Kandidati na natječaj mogu podnijeti neovjerene preslike dokumentacije.

Na natječaj se mogu javiti osobe oba spola.

O rezultatima izbora kandidati će biti obaviješteni u zakonskom roku.

Sa odabranim kandidatom zaključuje se ugovor o radu na određeno, nepuno radno vrijeme (30 sati tjedno) do 30. lipnja 2023. godine.

Za sve informacije kandidati se mogu obratiti na e-mail: **os-ss.kranjcevica@gs.t-com.hr.**

Ovaj Javni poziv-natječaj objavit će se na oglasnoj ploči i mrežnim stranicama Hrvatskog zavoda za zapošljavanje ([www.hzz.hr](http://www.hzz.hr)), na mrežnoj stranici Ličko-senjske županije te na mrežnim stranicama i oglasnoj ploči Škole.

Ovaj Javni poziv-natječaj objavit će se dana 01.08.2022.g. i otvoren je do 10.08.2022.g.

Klasa:112-04/22-01/02

Ur.br.:2125/22-01-22-01

 Ravnateljica

 Rosanda Bilović, prof.